Ĉerko kiel altaro

La historio baziĝas sur la samtitola verko de Patrick Hamilton, kreita en 1929 kaj siavice baziĝinta sur reala murdo de la 14-jara Bobby Franks fare de Nathan Leopold and Richard Loeb, studentoj de la Ĉikaga Universitato . Ili faris tion el pure sporta intereso, do sen iuj ajn racie klarigeblaj kialoj, kio estigis grandan ŝokon de la publiko.

La filmo komenciĝas per murdo – ĉi-foje du amikoj murdas la trian en sia ĉambro. Poste ili metas lin en lignan keston, metas super ĝi tablotukon kaj aranĝas festenon, kiun partoprenas interalie la patro kaj koramikino de la viktimo. Dum adiaŭo unu el la murdistoj enmanigas al la patro ( Cedric Hardwicke ) stokon da malnovaj libroj, interligitaj per ŝnuro – la sama, per kiu li strangolis lian filon.